यौनसम्पर्क गरेकै भरमा विवाहित जीवन नचल्ने होइन, नत्र पुनर्विवाह गर्नेको जीवन जहिले पनि दु:खपूर्ण हुने थियो । कुनै यौन क्रियाकलापमा संलग्न भएकै कारण शारीरिक रूपमा यौनसुख लिनेदिने कार्यमा संलग्न हुन नसक्ने पनि होइन । यदि विवाहपछि विवाहअघिको यौन क्रियाकलापले कुनै असर पर्छ भने त्यस्तो असर मनोसामाजिक रूपमा देखा पर्छ । अर्को व्यक्तिसँग यौनसम्पर्क गरेको थाहा हुनुलाई धेरैले अप्रिय मान्छन् । यस्तो कुरा थाहा पाउने कुरा यौनांगको स्वरूप हेरेर होइन, कसैले भनिदिएर हुनसक्छ । आफैले यौनांग स्पर्श गरेको कुरा धेरैलाई अपाच्य लाग्दैन ।
